[bookmark: _heading=h.gjdgxs]“Ўзбекистон республика валюта биржаси” АЖнинг валюта бозорида автоматлаштирилган электрон савдо-клиринг тизими орқали биржа савдоларини ўтказиш, клиринг ва ҳисоб-китобларни амалга ошириш тўғрисида
______ -сонли ШАРТНОМА

Тошкент ш.							 “___” ____________ 20___ йил

“Ўзбекистон республика валюта биржаси” АЖ номидан, кейинги ўринларда - “ЎзРВБ” деб аталувчи,  Устав асосида фаолият юритувчи Бош директор Р.Р. Усманов шахсида, бир томондан ва _____________________________________ номидан, кейинги ўринларда – “Дилер” деб аталувчи, ________________________________________асосида фаолият юритувчи ___________________________________шахсида, иккинчи томондан, биргаликда “Томонлар” деб аталувчилар, қуйидагилар тўғрисида мазкур “Шартнома”ни туздилар.

1. ШАРТНОМА ПРЕДМЕТИ

1.1. Мазкур Шартноманинг предмети “Ўзбекистон республика валюта биржасининг чет эл валютаси олди-сотдиси бўйича биржа савдолари қоидалари” ва “Ўзбекистон республика валюта биржаси” АЖнинг валютавий фьючерс шартномалари билан операцияларни амалга ошириш бўйича биржа савдолари қоидалари” ҳамда “Ўзбекистон республика валюта биржаси” АЖ валюта бозорида клирингни амалга ошириш ва ҳисоб-китобларни ўтказиш қоидалари” (кейинги ўринларда – Қоидалар)га мувофиқ ЎзРВБнинг автоматлаштирилган савдо-клиринг тизими (кейинги ўринларда - Савдо-клиринг тизими) орқали валюта операциялари (жумладан, валютавий фьючерс шартномаларига оид битимлар) бўйича биржа савдоларини ўтказиш, шунингдек, клиринг ва ҳисоб-китобларни амалга оширишга оид хизматлар кўрсатиш жараёнида Томонлар ўртасида юзага келадиган ўзаро муносабатларни тартибга солиш ҳисобланади.
Мазкур Шартнома мақсадлари учун ЎзРВБ Марказий контрагент функцияларини бажаради.
2. АСОСИЙ ҚОИДАЛАР

2.1. Дилернинг операциялари Савдо-клиринг тизими орқали Қоидаларда ўрнатилган тартибда амалга оширади.
2.2. Мазкур Шартномага мувофиқ ҳамда Қоидаларда ўрнатилган тартибда Савдо-клиринг тизимида ўтказилган операциялар бўйича клиринг амалга оширилади ва ҳисоб-китоблар Дилернинг нетто-мажбурият/нетто-талаблари тўғрисидаги ҳисобот асосида ўтказилади.
2.3.Савдо-клиринг тизимида операциялар узоқлаштирилган савдо терминаллари орқали амалга оширилади.
2.4.Савдо-клиринг тизимида шакллантирилган, электрон рақамли имзо ёрдамида тасдиқланган буюртмалар ва бошқа ҳужжатлар тўлиқ юридик кучга эга.
2.5.Савдо-клиринг тизимининг дастур ва технологияларидан фойдаланиш жараёнида юзага келадиган маълумотлар махфий ахборотлар сирасига киради.

3. ТОМОНЛАРНИНГ ҲУҚУҚ ВА МАЖБУРИЯТЛАРИ

3.1. ЎзРВБнинг ҳуқуқлари:
3.1.1. Мазкур Шартномага ўзгартириш ва қўшимчалар киритишни амалга ошириш;
3.1.2. Қоидаларга мувофиқ биржа савдоларини ўтказиш вақтини белгилаш, жумладан, техник носозликлар билан боғлиқ бўлган ҳолатларда савдоларни тўхтатиб туриш ва/ёки тўхтатиш;
3.1.3. Дилернинг узоқлаштирилган савдо терминаллари учун техник ва бошқа талабларни белгилаш;
3.1.4. Дилер томонидан валюта олди-сотдиси бўйича киритилаётган буюртманинг курси ЎзРВБ томонидан белгиланган чегаравий миқдордан ўзгарган ҳолларда, Савдо-клиринг тизими томонидан бундай буюртмалар киритилишини рад этиш;
3.1.5. Дилер томонидан фьючерс шартномалари бўйича киритилаётган буюртманинг нархи ва унинг миқдори ЎзРВБ томонидан белгиланган чегаравий нархга ва миқдорга нисбатан ўзгарган ҳолларда, Савдо-клиринг тизими томонидан бундай буюртмалар киритилишини рад этиш;
3.1.6. Агарда Дилернинг (унинг трейдерининг) ҳаракатлари оқибатида Савдо-клиринг тизимининг ишлаши билан боғлиқ маълумотларга рухсатсиз қайта ишлов бериш ва/ёки уларни ноқонуний тарзда тарқатиш ҳолатлари аниқланган ҳамда ЎзРВБ мулкига зарар етказилган ҳолларда, мазкур Дилердан қонунчиликда белгиланган тартибда зарарни ундириш;
3.1.7. Қоидалар талаблари ва ЎзРВБда тузилган битимлар шартлари бузилганда, ЎзРВБ ички меъёрий ҳужжатларида кўзда тутилган чораларни қўллаш, жумладан, “Ўзбекистон республика валюта биржаси” акциядорлик жамиятига аъзолик тўғрисида”ги Низомда кўзда тутилган асосларга мувофиқ Дилернинг валюта бозорида иштирокини тўхтатиб туриш;
3.1.8. Дефолт ҳолатларини Қоидаларда белгиланган доирада бошқариш; 
3.1.9. Дефолт ҳолатлари юзага келганда, (“инсофсиз”) Дилер номидан ва унинг ҳисобидан валютавий своп ва валютавий спот бозорида ўрнатилган тартибда буюртмаларни киритиш ҳамда битимларини тузиш;
3.1.10. ЎзРВБ қонунчилик ҳужжатлари ва Қоидаларга мувофиқ бошқа ҳуқуқларга ҳам эга бўлиши мумкин.

3.2. ЎзРВБнинг мажбуриятлари:
3.2.1. Қоидаларга мувофиқ биржа савдоларини ташкиллаштириш ҳамда ўтказиш;
3.2.2. Қоидаларга мувофиқ ЎзРВБ ва Дилернинг ўзаро мажбуриятларини белгилаш, аниқлаштириш ҳамда ҳисобга олиш (клиринг), шунингдек махсус ҳисобварақлар орқали улар ўртасидаги ўзаро ҳисоб-китобларни амалга ошириш;
3.2.3. Чет эл валютаси савдолари бўйича талаб ва таклифнинг нисбати асосида миллий валютанинг хорижий валюталарга нисбатан курсини белгилаш;
3.2.4. Қоидаларга мувофиқ фьючерс шартномалари нархини белгилаш;
3.2.5. ЎзРВБ ва Дилер пул маблағларининг алоҳида-алоҳида ҳисобини юритиш;
3.2.6. Дилерни биржа савдолари ўтказиш жойи ҳамда вақти тўғрисида ўз вақтида хабардор қилиш;
3.2.7. Тузилган биржа битимларининг бажарилишини таъминлаш учун шарт-шароитлар яратиш;
3.2.8. Мазкур шартнома бекор қилинган ҳолларда, шартнома бекор қилинган кундан кейинги 2 иш куни мобайнида Дилерга тегишли мажбуриятларидан ҳоли бўлган пул маблағларини қайтариш; 
3.2.9. Мунтазам равишда (ҳафтасига камида бир марта) ўз расмий веб-сайтида котировкаларни (валюта курсларини) жойлаштириш, шунингдек Дилерни ҳар бир биржа савдосининг якунлари тўғрисида хабардор қилиб бориш;
3.2.10. Дилернинг шахсий ҳисобрақамларидаги пул маблағларидан учинчи шахсларнинг мажбуриятлари бўйича фойдаланилишга йўл қўймаслик;
3.2.11. Дилерга ўзининг реквизитлари (почта манзили, телефон рақами ва бошқа реквизитлар) тўғрисида ишончли маълумотларни бериш;
3.2.12. Трейдерларга Савдо-клиринг тизимида иштирок этиш бўйича ўқув-амалиёт ва тренинглар ўтказиб бориш;
3.2.13. Трейдерларнинг касбий малакасини юқори даражада бўлишини таъминлаш борасида шароит яратиш;
3.2.14. ЎзРВБнинг зиммасида қонунчилик ҳужжатлари ва Қоидаларга мувофиқ бошқа мажбуриятлар ҳам бўлиши мумкин.

3.3. Дилернинг ҳуқуқлари:
3.3.1. Мазкур Шартномага ўзгартириш ва қўшимчалар киритиш бўйича таклифлар бериш;
3.3.2. Қоидаларда кўзда тутилган тартибда биржа савдоларида иштирок этиш ва биржа битимларини тузиш;
3.3.3. ЎзРВБ комиссиялари фаолиятида ҳамда биржа савдоси қоидаларини ишлаб чиқишда иштирок этиш;
3.3.4. ЎзРВБ томонидан тақдим этиладиган хизматлардан фойдаланиш;
3.3.5. Ҳар бир биржа савдосининг якунлари тўғрисида ахборот (жумладан, биржа маълумотлари) олиш;
3.3.6.Биржа савдоларига оид ҳисоб-китобларни Қоидаларда белгиланган тартиб ва муддатларда Савдо-клиринг тизими орқали амалга ошириш;
3.3.7. Қоидаларга мувофиқ ўзининг шахсий ҳисобрақамларидаги пул маблағларини эркин тасарруф этиш ва мазкур ҳисобрақамлардан кўчирмалар олиш;
3.3.8. Дилер қонунчилик ҳужжатлари ва Қоидаларга мувофиқ бошқа ҳуқуқларга ҳам эга бўлиши мумкин.

3.4. Дилер мажбуриятлари:
3.4.1. ЎзРВБда ўз фаолиятини қонунчилик ҳужжатларига ва Қоидаларга мувофиқ амалга ошириш, тузилган битимлар бўйича мажбуриятларни (жумладан, ЎзРВБнинг воситачилик мукофоти бўйича мажбуриятларни), дефолт ҳолатларини бошқариш доирасида ўз номидан тузилган битимлар бўйича мажбуриятларни (жумладан, ЎзРВБнинг воситачилик мукофоти бўйича мажбуриятларни) қабул қилиш ва оғишмай ўз вақтида бажариш;
3.4.2. ЎзРВБга қуйидаги ҳужжатларни ўз вақтида тақдим этиш: 
- Савдо-клиринг тизимида операцияларни амалга ошириш учун ваколатланган трейдерлар рўйхати ва ҳар бир трейдер учун ишончнома;
- электрон рақамли имзодан фойдаланиш ваколати берилган ходимлар рўйхати;
- Дилернинг шахсий ҳисобрақамларидан кўчирма олиш ҳуқуқини берувчи ишончнома;
- Савдо-клиринг тизимида тузилган битимлар бўйича ҳисоб-китобларни амалга ошириш учун махсус ҳисобрақамлар кўрсатилган хат. 
Дилер пул маблағларини мазкур хатда кўрсатилган ҳисобрақамлар орқали ўтказилишини таъминлаши лозим, акс ҳолда, ўтказилган пул маблағлари ЎзРВБ томонидан Дилернинг ушбу пул маблағлари юборилган ҳисобрақамига қайтариб юборилади.
3.4.3. ЎзРВБнинг фаолияти ва биржа савдолари билан боғлиқ махфий сирни ташкил қилувчи маълумотларни ошкор этишни ва/ёки қайта ишлов беришни олдини олиш;
3.4.4. Савдо-клиринг тизимида операцияларни амалга оширишда манипуляция ҳолатлари вужудга келишини олдини олиш;
3.4.5.Савдо-клиринг тизимининг барча дастурий махсулотларидан ва унинг фаолияти билан боғлиқ ва махфий ахборотга эга маълумотлардан нусха кўчиришни (шу жумладан чоп этиш), уларнинг декомпиляция ва дизассембляция қилинишини олдини олиш;
3.4.6. Ўзбекистон Республикаси қонунчилиги, ЎзРВБ Устави ва Дилернинг фаолиятига тегишли ЎзРВБнинг бошқа ички меъёрий ҳужжатлари талабларига риоя этиш;
3.4.7. ЎзРВБга ўзининг реквизитлари (почта манзили, телефон рақами ва бошқа реквизитлар) тўғрисида ишончли маълумотларни бериш;
3.4.8. Дилернинг зиммасида қонунчилик ҳужжатлари ва Қоидаларга мувофиқ бошқа мажбуриятлар ҳам бўлиши мумкин.

4.1. ЎзРВБ Дилердан ЎзРВБнинг Кузатув кенгаши томонидан белгиланган тартиб ва миқдорларда воситачилик мукофотини ундиради.
4.2. Валюта олди-сотдиси бўйича биржа савдоларида воситачилик мукофотини ундиришда тегишли тариф режасини танлаш (ўзгартириш) Дилернинг аризаси асосида амалга оширилади ҳамда ариза тегишли тариф режаси қўлланиладиган календарь ойи бошланишига қадар 3 (уч) банк иш кунидан кечиктирмай ЎзРВБга тақдим этилади.
Дилер воситачилик мукофотининг доимий қисми (белгиланган аниқ тўлов) бўйича тўловларни ўзи танлаган тариф режасига мувофиқ ҳар календарь ойи бошланишидан олдин  3 (уч) банк иш куни ичида амалга оширади.
Дилер томонидан тегишли тариф режасига мувофиқ кейинги календарь ой учун воситачилик мукофотининг доимий қисми бўйича тўловларни ўрнатилган тартибда амалга оширмаса, у ҳолда Дилернинг валюта олди-сотдиси бўйича биржа савдоларида қатнашиш ҳуқуқи ўрнатилган тартибда чеклаб қўйилади.
Дилер воситачилик мукофотининг доимий қисми бўйича тўловларни амалга оширгандан сўнг валюта олди-сотдиси бўйича биржа савдоларида иштирок этиши мумкин.
4.3. Дилер томонидан тўланган воситачилик мукофотлари қайтариб берилмайди.

5. ТОМОНЛАРНИНГ ЖАВОБГАРЛИГИ

5.1. Мазкур шартнома бўйича мажбуриятлар бажарилмаганлиги ёки лозим даражада бажарилмаганлиги учун Томонлар Ўзбекистон Республикасининг қонунчилигига мувофиқ жавобгардирлар.
5.2. Дилер томонидан нетто-мажбуриятлар белгиланган муддатда тўлиқ ёки қисман бажарилмаган ҳолларда, Қоидаларда белгиланган муддат ва тартибларда дефолт ҳолатларини олдини олишга қаратилган чоралар қўлланилади: 
- Дилер савдо жараёнида тузган битимлари бўйича ўз мажбуриятларини Қоидалар билан белгиланган муддатларда бажармаган ёки лозим даражада бажармаган тақдирда унга нисбатан ҳар бир кечиктирилган кун учун бажарилмаган мажбурият суммасидан 0,05% миқдорида, лекин мажбурият суммасининг 10%идан кўп бўлмаган миқдорда пеня тўлайди.
- клиринг ва ҳисоб-китоб бўйича мажбуриятларини бажармаган ёки лозим даражада бажармаган ҳолатда, Дилер уч ой муддат давомида валюта олди-сотдиси бўйича биржа савдоларида пул маблағларини олдиндан депонентлаган ҳолда қатнашади. ЎзРВБ томонидан мазкур Дилерга нисбатан валюта операциялари бўйича биржа савдоларидаги иштирокини уч ойгача бўлган муддатга чеклаш чоралари қўлланилиши мумкин.
ЎзРВБ ўзининг нетто-мажбуриятлари бўйича тўловларни ўтказиш муддатини бузган ҳолларда, ҳар бир кечиктирилган кун учун бажарилмаган мажбурият суммасининг 0,05% миқдорида, лекин мажбурият суммасининг 10%идан кўп бўлмаган миқдорда пеня тўлайди.
Чет эл валютасидаги нетто-мажбуриятлар бўйича пеня нетто-мажбуриятлар бажарилмаган кундаги Ўзбекистон Республикаси Марказий банкининг курси бўйича сўмда ундирилади.
5.3. Савдо-клиринг тизимининг нормал фаолияти бузилишига олиб келадиган сабаблар, хусусан, ЎзРВБга боғлиқ бўлмаган техник носозликлар, жиҳозларнинг (ускуналарнинг) бузилиши ва ишламай қолиши, дастурий таъминотдаги носозликлар ва хатоликлар, алоқа, энергия таъминоти, суъний иқлим тизими ва ҳаёт таъминотидаги бошқа тизимларнинг бузилиши ҳамда ишламай қолиши, шунингдек, ЎзРВБ томонидан назорат этилмайдиган кўзда тутилмаган бошқа ҳолатлар юзага келганда, ЎзРВБ мазкур Шартнома бўйича мажбуриятларни бажармаганлиги ёки лозим даражада бажармаганлиги учун жавобгар бўлмайди.
5.4. Биржа битими тўғрисидаги ахборот (биржа инструментининг номи, сони, котировкаси (курси), биржа битими тузилган сана бундан мустасно) учинчи шахсларга ошкор қилиниши мумкин эмас. Биржа битими тўғрисидаги ахборот суднинг, суриштирув ва тергов органларининг ёзма талабларига кўра қонунчилик ҳужжатларида белгиланган доирада ва тартибда тақдим этилиши мумкин.
5.5. Дилер мазкур Шартномага мувофиқ унинг трейдерлари амалга ошираётган барча ҳаракатлар юзасидан тўлиқ жавобгардир.
5.6.  Мазкур шартнома бекор қилинган тақдирда Томонлар бошқа тараф олдидаги ўзларининг бажарилмаган мажбуриятларини тўлиқ бажаришлари шарт.

[bookmark: _heading=h.1fob9te]6. ФОРС-МАЖОР ҲОЛАТЛАРИ

6.1. Мазкур шартнома бўйича Томонлар енгиб бўлмас куч ҳолатлари (форс-мажор) оқибатида мажбуриятларни қисман ёки тўлиқ бажармаганликлари учун жавобгарликдан озод қилинадилар.
6.2. Форс-мажор ҳолатлари деганда ёнғинлар, зилзилалар ва бошқа табиий офатлар, шунингдек, Давлат органлари кўрсатмалари ҳамда қабул қилган қарорларидан келиб чиқадиган бошқа шароитлар тушунилади.
6.3. Форс-мажор ҳолатларининг мавжудлиги Ўзбекистон Республикасининг қонунчилигида кўзда тутилган тартибда ваколатли орган томонидан тасдиқланади.
6.4. Томонлар енгиб бўлмас куч ҳолатлари мавжудлиги ҳақида ушбу ҳолат бошланган пайтдан бошлаб 3 кун ичида бир-бирларини огоҳлантиришлари шарт.
6.5. Томонларнинг мажбуриятларни бажариш муддати енгиб бўлмас куч ҳолатининг бартараф этилишига кетган муддатга узайтирилади. Савдо-клиринг тизимида тегишли битимлар тузилганидан сўнг юзага келган форс-мажор ҳолатларида ушбу ҳолатни олдиндан кўра билишни ҳамда олдини олишни имкони бўлмаган тақдирда, ЎзРВБ ва Дилер ўртасидаги мажбуриятлар ўз вақтида бажарилмагани учун Томонлар жавобгар ҳисобланмайдилар.
6.6. Томонлар мажбуриятларининг бажарилиш вақти форс-мажор ҳолатларини барҳам топтиришга кетган вақтга узайтирилади.
6.7. Форс-мажор ҳолатлари натижасида мажбуриятларни бажариш имкони мавжуд бўлмаган тақдирда, Томонлар жавобгарликдан озод этиладилар.

7. ШАРТНОМАГА ЎЗГАРТИРИШ ВА ҚЎШИМЧАЛАР КИРИТИШ ТАРТИБИ

7.1. Мазкур шартнома исталган вақтда қўшимча келишув тузилиши орқали ўзгартирилиши ва тўлдирилиши мумкин, қўшимча келишув икки томондан тасдиқлангандан сўнг кучга киради ва шартноманинг ажралмас қисми ҳисобланади.


8. ШАРТНОМАНИНГ АМАЛ ҚИЛИШ МУДДАТИ ВА УНИ БЕКОР ҚИЛИШ ТАРТИБИ

8.1. Мазкур шартнома иккала Томон имзолаган вақтдан бошлаб кучга киради ва номуайян муддатга амалда бўлади.
8.2. Мазкур шартноманинг амал қилиши Томонларнинг ўзаро келишуви асосида муддатидан аввал тўхтатилиши мумкин.
8.3. Агар Томонларнинг бир-бирига нисбатан ўзаро мажбуриятлари бўлмаса,  томонлар шартнома бекор қилинишидан камида 10 кун аввал ёзма равишда бошқа томонни огоҳлантирган ҳолда мазкур шартномани бир томонлама бекор қилиш ҳуқуқига эга.
8.4. ЎзРВБ мазкур шартномани қуйидаги ҳолларда бир тарафлама бекор қилиш ҳуқуқига эга:
- Ўзбекистон Республикаси Марказий банки томонидан Дилернинг банк фаолиятини амалга ошириш ҳуқуқини берувчи лицензияси қайтариб олинганда ёки у бекор қилинганда;
- Ўзбекистон Республикаси қонунчилигида кўзда тутилган тартиб ва ҳолларда Дилер банкрот деб тан олинганда; 
- Ўзбекистон Республикасининг қонунчилигида кўзда тутилган тартиб ва ҳолларда Дилернинг юридик шахс сифатида фаолияти тугатилганда;
- Ўзбекистон Республикаси қонунчилик ҳкжжатлари талаблари, норматив-ҳуқуқий ҳужжатлар, мазкур шартнома ва ЎзРВБнинг ички ҳужжатлари талаблари Дилер томонидан қўпол равишда бузилганда.
8.5. Мазкур шартнома бир томонлама бекор қилинган тақдирда, томонлар ўртасидаги барча ҳисоб-китоблар шартнома бекор қилингандан кундан кейинги 2 иш куни мобайнида амалга оширилади.
8.6. Мазкур шартномада кўзда тутилмаган барча ҳолларда Томонлар Ўзбекистон Республикасининг қонунчилигига амал қиладилар.

9. НИЗОЛАРНИ ҲАЛ ЭТИШ ТАРТИБИ

9.1. Мазкур шартнома юзасидан келиб чиқадиган барча низолар ва келишмовчиликлар музокаралар йўли билан ҳал этилади. Мазкур шартнома бўйича келишувга эришилмаган низо ва келишмовчиликлар “ЎзРВБда низоларни кўриб чиқувчи Арбитраж қўмитаси”да кўриб чиқилади. Қўмита қароридан норози томон белгиланган тартибда Тошкент туманлараро иқтисодий судига мурожаат этиш ҳуқуқига эга.

10. МАХФИЙ АХБОРОТ

10.1. Дилернинг ҳисобварақлари ҳолати ва биржа битими тўғрисидаги ахборотлар (биржа инструментининг номи, сони, котировкаси (нархи), биржа битими тузилган сана бундан мустасно) махфий ахборот ҳисобланади.
10.2. Махфий ахборотга эга шахслар ушбу ахборотдан битимлар тузиш учун фойдаланиш, шунингдек уни битимлар тузиш учун бошқа шахсларга беришга ҳақли эмас.
10.3. Махфий ахборотдан фойдаланиш имкониятига эга бўлган шахслар бундай ахборотни ошкор этганлик учун қонунчиликда белгиланган тартибда жавобгар бўладилар.
10.4. Махфий ахборотни ошкор қилиш қонунчилик ҳужжатларида назарда тутилган ҳолларда ва тартибда амалга оширилади.

11. ШАРТНОМАНИНГ БОШҚА ШАРТЛАРИ

11.1. Мазкур Шартномада кўзда тутилмаган қолган барча ҳолларда Томонлар Ўзбекистон Республикасининг қонунчилик ҳужжатларига таянадилар.
[bookmark: _GoBack]11.2. Мазкур Шартнома ҳар бир Томонга бир нусхадан, бир хил юридик кучга эга бўлган икки нусхада тузилган ва имзоланган.
11.3.  Мазкур Шартнома имзолангандан сўнг Томонлар ўртасидаги 20__ йил ____ _________да тузилган _____________ – сонли шартнома бекор қилинган ҳисобланади. 

12. КОРРУПЦИЯГА ҚАРШИ ҚЎШИМЧА ШАРТЛАР
12.1. Ушбу Шартнома бўйича Томонлар ўз мажбуриятларини бажараётганда, аффилланган шахслари, ходимлари ёки воситачилари ҳаракатларга таъсир қилиши ёки ушбу шахсларнинг ҳар қандай номақбул имтиёзлар ёки бошқа имтиёзларни олиш учун тўловларни тўламайдилар, тўлашни таклиф қилмайдилар, тўғридан-тўғри ёки билвосита бирон бир пул маблағлари ёки қийматларни тўлашга йўл қўймайдилар.
12.2. Ушбу Шартнома бўйича Томонлар ўз мажбуриятларини бажараётганда, аффилланган шахслари, ходимлари ёки воситачилари амалда қонунчиликда пора бериш-олиш, шунингдек, амалдаги қонунчилик ва халқаро хуқуқ талабларини бузадиган ҳарактларни амалга оширмайдилар, жиноий йўл билан олинган даромадларни легаллаштиришга, терроризмни молиялаштиришга қарши курашиш бўйича ҳаракатлар қилмайди.
12.3. Ушбу Шартнома Томонларнинг ҳар бири бошқа томоннинг ходимларини ҳар қандай тарзда рағбатлантиришни рад этади, жумладан пул маблағлари, совғалар, бепул ишларни (хизматларни) бажариш ва бошқалар тақиқланади. Шу билан бирга, ходимни маълум бир қарамликка олиб келиши ва бунинг бажарилишини таъминлаш, ходим рағбатлантирувчи томон фойдасига ҳар қандай ҳаракатни амалга ошириши таъқиқланади.
12.4. Агар бирон-бир томон коррупцияга қарши кураш шартларининг бузилиши содир бўлган ёки содир бўлиши мумкин деб билса, тегишли томон бошқа томонни ёзма ёки оғзаки, шу жумладан, ишонч телефони орқали хабардор қилиш мажбуриятини олади.
12.5. Томонлар ушбу Шартномани тузишда, Шартноманинг амал қилиш муддатида ва ушбу муддат тугаганидан сўнг, Шартнома билан боғлиқ коррупциявий ҳаракатларни содир қилмасликка келишиб оладилар.
12.6. Томонлар Шартномадаги коррупцияга қарши қўшимча шартларда белгиланган коррупциянинг олдини олиш чораларини тан олади ва уларга риоя этилиши бўйича ҳамкорликни таъминлайдилар.

13. ТОМОНЛАРНИНГ ЮРИДИК МАНЗИЛЛАРИ ВА РЕКВИЗИТЛАРИ

13.1. “Ўзбекистон Республика валюта биржаси” АЖ
Юридик манзил: 100084, Тошкент ш., Ш.Рашидов ш.кўчаси, 4.
Тўлов реквизитлари: СТИРи 201053750; ИФУТ коди 66110; ҚҚС тўловчининг рўйхатга олиш коди 326030018138.
Сўмдаги махсус ҳисобрақам (валюта савдолари ва фьючерс шартномалари бўйича): 21596000800447893003 ЎзР Марказий банки Тошкент шаҳар Бош бошқармаси ҲККМида, банк коди 00014.
АҚШ долларидаги махсус ҳисобрақам: 21596840900447893005 ЎзР Марказий банки Тошкент шаҳар Бош бошқармаси ҲККМида, банк коди 00014.
Евродаги махсус ҳисобрақам: 21596978700447893001 ЎзР Марказий банки Тошкент шаҳар Бош бошқармаси ҲККМида, банк коди 00014.
Россия рублидаги махсус ҳисобрақам: 21596643900447893001 ЎзР Марказий банки Тошкент шаҳар Бош бошқармаси ҲККМида, банк коди 00014.
Хитой юанидаги махсус ҳисобрақам: 21596156700447893001 ЎзР Марказий банки Тошкент шаҳар Бош бошқармаси ҲККМида, банк коди 00014.”
Телефон: (55) 501-33-02
13.2. ______________________________________________________________
Юридик манзили:__________________________________________________
Тўлов реквизитлари: СТИРи _______________; ИФУТ коди _____________; ҚҚС тўловчининг рўйхатга олиш коди___________
Сўмдаги махсус ҳисобрақам (валюта савдолари ва фьючерс шартномалари бўйича): ______________________, банк коди ____________;
АҚШ долларидаги махсус ҳисобрақам ____________________ банк коди _________
____________________________________________________да; 
Евродаги махсус ҳисобрақам __________________________ банк коди  __________  
____________________________________________________ да;
Россия рублидаги махсус ҳисобрақам ___________________ банк коди  __________  
____________________________________________________ да;
Хитой юанидаги махсус ҳисобрақам ___________________ банк коди  __________  
____________________________________________________ да.
Телефон: _______________

	“ЎзРВБ”
	
	“Дилер”

	
Бош директор 
Р.Р. Усманов ___________________
	
	
_______________________________ 
                     Раҳбар лавозими
__________________ ____________
             

	Бош бухгалтер
Ш.Т. Кучкаров __________________                        
                                                       
                   		М. Ў.

«___» ______________  20__ й.
	     
	Бош бухгалтер
__________________ ____________ 
                               
М. Ў.

 «___» ______________ 20___ й.



